כמעט כל הבעיות בעולם נוצרות
בגלל דבר אחד, רק אחד!
באורך חמש אותיות, בן אלפי שנים, וזה לא כ-ס-ף.
הוא יוצר את הבעיות הבאות:
עוני, רעב, פשע, אלימות, מלחמות, חינוך גרוע, זיהום אוויר,
התחממות גלובלית, התפוצצות אוכלוסין, טרור, מעמדות חברתיים, שחיתות ושוחד,
מחסור במים, הרס סביבתי, פגיעה בבעלי חיים (כולל בני-אדם),
עבדות וכפייה, חמדנות, אגירת משאבים,
בירוא יערות, בזבוז מסיבי, קיפאון של התפתחות מדעית וטכנולוגית,
מחסור בטיפול רפואי, הגירה, סכסוכים טריטוריאליים,
לחץ גבוה ועוד כל כך הרבה...
הדבר הזה הוא מסחר
ומסחר הוביל לכסף, ביטקוין, סחר חליפין, החלפה של סחורות או שירותים וכן הלאה.
כל עוד יש צורך במסחר, רוב הבעיות תמשכנה להתקיים.
זו הסיבה שהניסיון לפתור את הבעיות של ימינו לא עובד.
כי רבים שוכחים ממסחר, או בכלל לא מזהים "אותו" כבעיה.
אם אתה עוצר את האנשים ביפן מלהרוג לוויתנים כחולים
עבור צריכה או תרופות מסורתיות, או מה שלא יהיה, אז פנטסטי.
אבל אנשים בקובה או תאילנד או בחלקים אחרים של העולם
יעשו את אותו הדבר בדיוק עבור רווח.
עבור הלקוחות שלהם ביפן או עבור לקוחות אחרים.
לנסות ולאסור על כולם להרוג לוויתנים כחולים זהו ניסיון אצילי,
אך כמעט בלתי ניתן להשגה, והשוק השחור תמיד יתקיים גם אם תצליחו.
מאחר ולא התייחסתם לגורם של הבעיה,
התמודדתם רק עם הסימפטומים.
הגורם הוא מה שדוחף אנשים לחפש רווח,
הסימפטומים הם המעשים שהם עושים כאשר הם מחפשים רווח.
במקרה הזה אנשים ימשיכו להרוג לוויתנים כחולים,
כי אפשר להרוויח מזה.
אז אין שום דרך שאי פעם תצליחו לעצור זאת,
אלא אם כן תסירו את הגורם מאחורי החיפוש שלהם אחר רווח.
אז תחשבו על זה, בואו נאמר שיש לנו טריליון בעיות כיום,
ואנו מנסים לפתור 500 מהן באותה הדרך שכרגע תיארנו.
עדיין נישאר עם אותן טריליון בעיות,
מאחר ורק הסימפטומים יקבלו התייחסות.
במקום הגורם שמייצר את הבעיות.
אם נפתור באותה הדרך עוד אלפיים, או שתי מיליון בעיות -
עדיין תישארנה טריליון בעיות.
החשבון אינו שגוי, מכיוון שזו אשליה שאנו פותרים בעיות בצורה הזו.
מאחר וכוחו של המסחר, שגורם לאנשים לחפש רווח בכל מחיר -
עדיין יתקיים.
ובגלל זה, אנשים ימצאו דרכים לעקוף חוקים, לא משנה כמה דרסטיים
וכמה טוב הם מיושמים.
וכך בעיות תתעוררנה בכל מקום, לא משנה כמה תנסו לעצור אותן עם הגישות המיושנות והלא מעודכנות הללו.
כי אתם נכשלים בהבנת הגורם לבעיות.
זה דומה לניסיון למצוא תרופה למחלות של זקנה,
כמו אלצהיימר, מחלות לב וכלי דם, סרטן, דלקות פרקים, בריחת סידן וכו'.
אי אפשר למצוא תרופה למחלות הללו מאחר והן התוצאה של הזדקנות.
וכולם מזדקנים.
אז הדרך היחידה לרפא אותן היא ראשית להכיר בכך שהזדקנות היא הבעיה
ושהמחלות הללו הן הסימפטומים.
הזדקנות מושרשת בתודעה התרבותית שלנו כמשהו שהוא טבעי.
אבל הרעיון הזה מאותגר כיום יותר ויותר,
עד ידי דוקטורים רבים שמכירים בהזדקנות כמקור לרוב המחלות
ולכן מנסים לטפל בה, במקום להתמקד בסימפטומים שלה.
באותה הדרך אנשים לא מצליחים לדמיין כיצד נחיה בעולם ללא מסחר,
ללא מטבע, ללא רכוש, ללא עבודות וכן הלאה.
אבל הרעיון הזה גם הוא מאותגר על ידי רבים,
ואנחנו חלק מאלו שעושים זאת ומפרטים לעומק.
כי כמו במקרה של הזדקנות, אנו לא רואים שום אלטרנטיבה אחרת,
בפתירת הבעיות של ימינו, חוץ מאשר להיפטר מהצורך במסחר.
כמו שאין אלטרנטיבה בפיתרון הבעיות הקשורות בזקנה,
אלא אם כן אתה מטפל בהזדקנות.
לכן השקענו שנים בלנסות לתאר בפירוט איך עולם ללא מסחר יכול לתפקד.
אנחנו מדברים על עולם שבו מסחר הוא מיושן ומיותר.
זה צריך להיות עולם של שפע לכולם.
עולם שבו לאנשים יש גישה במקום בעלות.
שבו אנשים עובדים אבל אין להם עבודה.
שבו כולם מקבלים כל מה שהם צריכים ורוצים ללא שום מעורבות של מסחר,
מבלי שהם צריכים לתת שום דבר בתמורה.
העולם הזה יסתמך על מתנדבים, פרויקטים של קוד פתוח,
דפוס חשיבה מדעי וכן הלאה.
שבו לא מתייגים אנשים ובמקום זה הם הופכים לנורמליים שאינם זקוקים לתווית.
אנו מתארים איך שינוי התשתית הנוכחית שלנו
לכזו שמקיימת את עצמה, אוטומטית ואוטונומית ובעלת קוד פתוח - הוא חובה.
חינוך הוא עוד אספקט מהותי, שכחלק ממנו הערכים של אנשים חייבים להשתנות
כדי שנצליח להשיג עולם שכזה עבור כולנו.
בעולם מהסוג שתיארנו
אנחנו לא צריכים שום פוליטיקה, מדינות, משטרה, מטבעות, צבאות וכו'.
אבל לוקח זמן להבין רעיונות שכאלה ואת סוג הגישה הזה.
זו הסיבה שהכנו סדרה דוקומנטרית ענקית בת 14 שעות שמסבירה את הכיוון הזה,
ביחד עם ספר דיגיטלי גדול "משחק הכסף ומעבר",
בו אנו מפרטים באופן ישיר יותר, ובפרטי פרטים,
את הבעיות והפתרונות שאנו חייבים להתייחס אליהם.
אנו ממליצים גם על הסרט הדוקומנטרי וגם על הספר הדיגיטלי,
מאחר והם הכרחיים כדי להבין כראוי את כל החומרים של טרום.
השתמשו באתר tromsite.com ככלי חופשי לחנך את עצמכם ואחרים לגבי הכיוון הזה.
יש לנו שפע של חומר לבחור ממנו.
עזרו לנו להעביר את המסר הזה הלאה.
תודה רבה לכם.